Fra 1659, da dynastiet Basarab uddøde, blev Valakiet styret af vojvoder af grækere fra Phanar-distriktet i [[Istanbul|Konstantinopel]] (de så kaldte ''phanarioter''). Blandt dem nævnes [[Șerban Kantakuzenos]] (1679—1688), som arbejdede hårdt for agerdyrkningens fremskridt og lod blandt andet [[Bibelen]] oversætte i sin helhed til rumænsk. [[Bukarest-Bibelen|Den rumænske Bibel]] blev udgivet [[Bukarest]] i 1688. Tyrkerne tvang ham til at deltage i [[Anden tyrkiske belejring af Wien|belejringen af Wien i 1683]], men havde under denne hemmelige forbindelser med de belejrede og ophøjedes senere af kejseren til rigsgreve. Efter hans død skyndte bojarerne sig at vælge hans søstersøn [[Konstantin 2. Brankovan]] (1688—1714) for at udelukke grækerne, og [[Den Høje Port|Porten]] (regeringen i det [[Det Osmanniske Rige]], også kaldet ''"Den Høje Port"'') bekræftede, for et betydeligt beløb, dette valg. Anklaget for hemmeligt samvirke med [[zar]] [[Peter 1. af Rusland|Peter]], der efter [[slaget ved Poltava]] rykkede frem mod Tyrkiet i 1711, samt med andre magter, blev han i 1714 erklæret for afsat, ført til Konstantinopel og [[halshugning|halshugget]] sammen med sine fire sønner.
Tidligere_riger,_stater,_protektorater,_kolonier_og_lande